CELEX: 62012TA0552
Language: sk
Date: 2013-11-12 00:00:00
Title: Vec T-552/12: Rozsudok Všeobecného súdu z  12. novembra 2013 — North Drilling/Rada ( „Spoločná zahraničná a bezpečnostná politika — Reštriktívne opatrenia prijaté voči Iránu s cieľom zabrániť šíreniu jadrových zbraní — Zmrazenie finančných prostriedkov — Skutkový omyl — Modulácia účinkov zrušenia po určitom čase“ )

21.12.2013   
            
            
               SK
            
            
               Úradný vestník Európskej únie
            
            
               C 377/14
            
         Rozsudok Všeobecného súdu z 12. novembra 2013 — North Drilling/Rada
   (Vec T-552/12) (1)
   
   (Spoločná zahraničná a bezpečnostná politika - Reštriktívne opatrenia prijaté voči Iránu s cieľom zabrániť šíreniu jadrových zbraní - Zmrazenie finančných prostriedkov - Skutkový omyl - Modulácia účinkov zrušenia po určitom čase)
   2013/C 377/33
   Jazyk konania: španielčina
   
      Účastníci konania
   
   
      Žalobkyňa: North Drilling Co. (Teherán, Irán) (v zastúpení: J. Viñals Camallonga, L. Barriola Urruticoechea a J. Iriarte Ángel, advokáti)
   
      Žalovaná: Rada Európskej únie (v zastúpení: M. Bishop a A. De Elera, splnomocnení zástupcovia)
   
      Predmet veci
   
   Návrh na zrušenie jednak rozhodnutia Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 282, s. 58), a jednak vykonávacieho nariadenia Rady (EÚ) č. 945/2012 z 15. októbra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu (Ú. v. EÚ L 282, s. 16), v rozsahu, v akom sa tieto akty týkajú žalobkyne
   
      Výrok rozsudku
   
   
               1.
            
            
               Rozhodnutie Rady 2012/635/SZBP z 15. októbra 2012, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu, sa zrušuje v rozsahu, v akom zaraďuje názov spoločnosti North Drilling Co. do prílohy II rozhodnutia Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP.
            
         
               2.
            
            
               Vykonávacie nariadenie Rady (EÚ) č. 945/2012 z 15. októbra 2012, ktorým sa vykonáva nariadenie (EÚ) č. 267/2012 o reštriktívnych opatreniach voči Iránu, sa zrušuje v rozsahu, v akom zaraďuje názov spoločnosti North Drilling do prílohy IX nariadenia Rady (EÚ) č. 267/2012 z 23. marca 2012 o reštriktívnych opatreniach voči Iránu, ktorým sa zrušuje nariadenie (EÚ) č. 961/2010.
            
         
               3.
            
            
               Príloha IX nariadenia č. 267/2012 sa zrušuje v rozsahu, v akom s týka spoločnosti North Drilling.
            
         
               4.
            
            
               Účinky rozhodnutia 2010/413, zmeneného a doplneného rozhodnutím 2012/635, pokiaľ ide o spoločnosť North Drilling, zostávajú zachované v období od nadobudnutia jeho účinnosti dvadsiaty deň po jeho uverejnení v Úradnom vestníku Európskej únie do účinnosti čiastočného zrušenia nariadenia č. 267/2012.
            
         
               5.
            
            
               Rada Európskej únie znáša vlastné trovy konania a je povinná nahradiť trovy konania, ktoré vynaložila spoločnosť North Drilling v rámci tohto konania a konania o nariadení predbežného opatrenia.
            
         
      (1)  Ú. v. EÚ C 46, 16.2.2013.